இயன்மொழி
'''இயன்மொழி''' என்பது புறப்பொருள் [[பாடாண் திணை]]யில் வரும் ஒரு துறை. [[புறநானூறு|புறநானூற்றில்]] உள்ள 400 பாடல்களில் இத் துறையைச் சேர்ந்த பாடல்கள் 57 உள்ளன.&lt;ref&gt;8, 9, 10, 12, 14, 15, 17, 22, 30, 32, 34, 38, 39, 49, 67, 92, 96, 97, 102, 106, 107, 108, 122, 123, 124, 128, 129, 130, 131, 132, 134, 137, 142, 149, 150, 151, 153, 156, 157, 168, 171, 172, 173, 175, 176, 177, 212, 215, 2016, 376, 378, 380, 381, 388, 389, 390, 400&lt;/ref&gt;
 ==துறை விளக்கம்==
 தொல்காப்பியம் இதனை, ‘அடுத்து ஊர்ந்து ஏத்திய இயன்மொழி வாழ்த்து’ எனக் குறிப்பிடுகிறது.&lt;ref&gt;தொல்காப்பியம் புறத்திணையியல் 87&lt;/ref&gt;
 
 [[புறப்பொருள் வெண்பாமாலை]] என்னும் இலக்கண நூல் [[பாடாண் திணை|பாடாண்]] படலத்தில் வரும் 48 துறைகளில் ஒன்றாக இதனைக் குறிப்பிடுகிறது. இத்துறை இந்த நூலில் இரண்டு நூற்பாக்களில் விளக்கப்படுகிறது. முதல் நூற்பா “இவர் எமக்கு இது கொடுத்தார். அதுபோல நீயும் கொடு” என வள்ளலை வேண்டுவது இயன்மொழி என்னும் துறை என்கிறது.&lt;ref&gt;
 :இன்னோர் இன்னவை கொடுத்தார் நீயும்
 :அன்னோர் போல அவை எமக்கு ஈகு என
 :என்னோரும் அறிய எடுத்து உரைத்தன்று – புறப்பொருள் வெண்பாமாலை 194&lt;/ref&gt; இரண்டாவது நூற்பா மன்னவனின் இயல்பை மொழிவதும் அத்துறை என்கிறது.&lt;ref&gt;
 :மயலறு சீர்த்தி மான்தேர் மன்னவன்
 :இயல்பே மொழியினும் அத்துறை ஆகும் - புறப்பொருள் வெண்பாமாலை 195&lt;/ref&gt;
 
 புறநானூற்றிலுள்ள இத் துறைப் பாடல்கள் இந்த வரம்பில் நிற்கவில்லை. பாட்டுடைத் தலைவனின் இயல்புகளைக் கூறுகின்றன.
 
 ==வேந்தர் இயல்புகள்.==
 *பாண்டியன் பல்யாகசாலை முதுகுடுமிப் பெருவழுதி போர் நிகழ உள்ளது. ஆ, ஆப்போல் இயல்புள்ள பார்ப்பார், பெண்டிர், பிணியுடையார், புதல்வர்ப் பெறாத மணமக்கள் ஆகியோர் பாதுகாப்புள்ள இடங்களுக்குச் சென்றுவிடுங்கள் – என்று கூறுதல் இவன் இயல்பு.&lt;ref&gt;9&lt;/ref&gt; பகைவர்க்கு இன்னா செய்து கொண்டுவந்த செல்வத்தால் பாணர்க்கு இனிய செய்வது இவன் அறம் &lt;ref&gt;12&lt;/ref&gt; இவனது வெற்றித் தூண்கள் பலவா? வேள்வித் தூண்கள் பலவா? எனத் தெரியவில்லையாம் &lt;ref&gt;15,&lt;/ref&gt; 
 *சோழன் நெய்தலங்கானல் இளஞ்சேட் சென்னி பகைவர் பணிந்தால் தண்டம் தவிர். – இவனுக்கு அறிவுரை &lt;ref&gt;10&lt;/ref&gt;
 *சோழன் செருப்பாழி எறிந்த இளஞ்சேட்சென்னி சோழன் செருப்பாழி எறிந்த இளஞ்சேட்சென்னி வழங்கிய அணிகலன்களைப் பெற்றவர்களுக்கு அவற்றை அணிந்துகொள்ளக்கூடத் தெரியவில்லையாம்.&lt;ref&gt;378,&lt;/ref&gt; 
 *சோழன் நலங்கிள்ளி ஞாயிற்று வழித்தடம், ஞாயிற்றின் ஈர்ப்புவிசை, ஞாயிறு சூழ்ந்த மண்டிலம், காற்று உலவும் திசை, காற்று இல்லாத (ஆ)காயம் இவற்றையெல்லாம் அளந்தாலும் புகார்க் கப்பல்துறை அரசனாகிய நலங்கிள்ளியின் பெருமையை அளக்கமுடியாது.&lt;ref&gt;30,&lt;/ref&gt; நலங்கிள்ளி பூவா வஞ்சியும், மாட மதுரையும் தருகுவன்.&lt;ref&gt;32,&lt;/ref&gt; சோழன் நலங்கிள்ளி எல்லாரும் உறங்கும் வைகறை விடியலில் வழங்கினான்.&lt;ref&gt;400&lt;/ref&gt;
 *சோழன் குளமுற்றத்துத் துஞ்சிய கிள்ளி வளவன் சான்றோர் செய்த நன்று(அறம்) உண்டாயின் இவன் வாழவேண்டும்.&lt;ref&gt;34,&lt;/ref&gt; விரும்பினால், ஞாயிற்றில் நிலவும், திங்களில் வெயிலும் விளைவிக்க வல்லவன்.&lt;ref&gt;38,&lt;/ref&gt; புறாவுக்காகத் துலாக்கோலில் ஏறியவனின் (சிபி) வழிவந்த இவனுக்கு அறம் பெருமை தராது.&lt;ref&gt;39,&lt;/ref&gt; 
 *கோப்பெருஞ்சோழன் பிசிராந்தையார் அன்னச் சேவலிடம் கோப்பொருஞ்சோழனின் இயல்பைக் கூறுகிறார். ‘பிசிராந்தை வளர்க்கும் அன்னம்’ என்று கூறினால் அதன் பேடைக்கும் அணிகலன் தருவானாம்.&lt;ref&gt;67,&lt;/ref&gt; கோப்பெருஞ்சோழன் பாணர் பசிப்பகையாக விளங்கியவன்.&lt;ref&gt;212,&lt;/ref&gt; பிசிராந்தையார் வாழ்ந்த பிசிர் என்னும் ஊரில் அவரைக்காய் பறிப்போருக்கு ஆய்மகள் புளிச்சோறு வழங்குவாளாம். கோப்பெருஞ்சோழன் சொல்கிறான் 215, 
 *சேரமான் செல்வக்கடுங்கோ வாழியாதன் இவனது கை வழங்கி வழங்கி வலிமை வெற்றுள்ளன. இவனைப் பாடுவோர் கைகள் இவன் உணவை உண்டு உண்டு மென்மை ஆகிவிட்டன.&lt;ref&gt;14&lt;/ref&gt;
 *சேரமான் கோக்கோதை மார்பன் கோதையை நாடன் என்கோ, ஊரன் என்கோ, சேர்ப்பன் என்கோ? எல்லாம் அவன் நாடு.&lt;ref&gt;49,&lt;/ref&gt;
 
 ==கடையெழு வள்ளல்களின் இயல்புகள்==
 *அதியமான் ஔவையார் தன் பாடல் அதியமானுக்குக் குழந்தையின் மழலை போல இனிக்கிறது என்கிறார்.&lt;ref&gt;92,&lt;/ref&gt; அதியமானுக்கு இரண்டே பகை. ஒன்று அவன் மகளிர் அவனைக் கண்ணால் கட்டிப்போடுவார்கள். மற்றொன்று அவனது பகைநாடு நடுங்கும்.&lt;ref&gt;96,&lt;/ref&gt; அதியமானுக்குத் திறை கொடுத்துவிடுங்கள் என அவனது பகைவருக்கு ஔவையார் அறிவுறுத்துகிறார்.&lt;ref&gt;97,&lt;/ref&gt; அதியமான் முழுநிலா போல ஒளி தருவதால் அவன் நாட்டு மக்களுக்கு இருளே இல்லையாம்.&lt;ref&gt;102,&lt;/ref&gt; கடவுளுள் எருக்கம் பூவையும் ஏற்பார். அதுபோல அதியமான் ஏதும் அறியாத மடவர்களையும் பேணுவான்.&lt;ref&gt;106,&lt;/ref&gt; அதியமான் நெல்லைப் போரோடு வழங்குவான்.&lt;ref&gt;390,&lt;/ref&gt; 
 *ஆய் வள்ளலின் வளங்களை ஆடுமகள் எடுத்துக்கொள்ளலாமாம். மன்னர்கள் நெருங்கவும் முடியாதாம்.&lt;ref&gt;128,&lt;/ref&gt; ஆய் கொடையாக வழங்கிய யானைகள் வானத்து மீனினும் பலவாம்.&lt;ref&gt;129,&lt;/ref&gt; ஆய் நாட்டில் ஒரு யானை பத்துக் குட்டி போடுமோ என ஐயுறும் அளவுக்கு யானைகளை வழங்குகினானாம் &lt;ref&gt;130,&lt;/ref&gt; ஆய் நாட்டுக் காடுகளில் யானைகள் மிகுதி. அந்தக் காடுகள் அவற்றை ஆய் வள்ளலைப் பாடிப் பெற்றனவோ என்று புலவர் ஆய் வள்ளலின் கொடைத்திறத்தைப் பாராட்டுகிறார்.&lt;ref&gt;131,&lt;/ref&gt; வடதிசையில் இமயமலை. அதற்கு இணையாகத் தென்திசையில் ஆய்-குடி. இவன் குடும்பம் இல்லாவிட்டால் உலகம் சாய்ந்துடக்கூடும். என்னும் அளவுக்கு ஆய் அரச மரபு பெருமை பெற்றிருந்தது.&lt;ref&gt;132,&lt;/ref&gt; இம்மைச் செய்தது மறுமைக்கு ஆம் என்று அறத்தை விற்கும் வணிகன் ஆய் அல்லன்.. அறம் சான்றோர் நெறி என எண்ணிக்கொண்டு செய்தான்.&lt;ref&gt;134,&lt;/ref&gt;
 *ஓரியிடம் கலனும், கண்ணியும், களிறும் பெற்று இரவலர் தன் ஆடல்பாடல்களையே மறந்துவிட்டனராம்.&lt;ref&gt;153,&lt;/ref&gt; 
 *காரியை (மலையமான் திருமுடிக் காரியை)த் தனக்குத் துணைநிற்கும்படி மூவேந்தரும் வேண்டுவர்.&lt;ref&gt;122,&lt;/ref&gt; காரி வழங்கிய தேர்கள் மழைத்துளியினும் அதிகம்.&lt;ref&gt;123,&lt;/ref&gt; காரி எப்போது சென்றாலும் அருவி போல் வழங்குவான்.&lt;ref&gt;124,&lt;/ref&gt; 
 *நள்ளி பேணுவதால் பாணர் மாலையில் மருதப் பண்ணும், காலையில் செவ்வழிப் பண்ணும் பாடும் பழக்கத்தையே மறந்துவிட்டார்களாம்.&lt;ref&gt;149,&lt;/ref&gt; காட்டில் தன் மணியாரத்தை வழங்கிய நள்ளி புலவர்க்குத் தன் பெயரைச் சொல்லாமல் மறைத்துவிட்டானாம்.&lt;ref&gt;150,&lt;/ref&gt; 
 *பாரி ஒருவன் மட்டுமா வள்ளல்! மழையும் இருக்கிறதே! &lt;ref&gt;107,&lt;/ref&gt; பரிசிலர் கேட்டால் பாரி தன்னையே தருவான்.&lt;ref&gt;108,&lt;/ref&gt; 
 *பேகன் கொடைமடம் படுதல் அல்லது படைமடம் படான்.&lt;ref&gt;142,&lt;/ref&gt;
 
 ==குறுநில மன்னர் இயல்புகள்==
 *ஆதனுங்கன் ஆற்றுத்துறை போல அறத்துறையாக விளங்கினானாம்.&lt;ref&gt;175,&lt;/ref&gt; வறியவர்கள் வருவார்களா என ஏங்கியவன்.&lt;ref&gt;389,&lt;/ref&gt; 
 *இளவிச்சிக்கோ புலவர்க்குக் கதவு அடைத்த விச்சிக்கோவின் தம்பி இளவிச்சிக்கோவை புலவர் பெருந்தலைச் சாத்தனார் தழுவாமல் புறக்கணித்தார்.&lt;ref&gt;151,&lt;/ref&gt; 
 *ஏறைக்கோன் தம்மவர் தவறு செய்தால் ஏறைக்கோன் பொறுத்துக் கொள்வானாம். பிறர் வறுமையில் வாடினால் தான் நாணுவானாம்.&lt;ref&gt;157,&lt;/ref&gt;
 *ஓய்மான் நல்லியாதன் இரவிலும் கொடை வழங்குவான்.&lt;ref&gt;376,&lt;/ref&gt; 
 *கரும்பனூர் கிழான் ‘அறத்துறை’ அம்பி போல் உதவுவான்.&lt;ref&gt;381,&lt;/ref&gt; 
 *கொண்கானங் கிழான் நாட்டுக்கு இரண்டு வளம். ஒன்று இரவலர்க்கு வழங்கிக்கொண்டே இருத்தல். மற்றொன்று திறை வாங்கிக்கொண்டே இருத்தல்.&lt;ref&gt;156,&lt;/ref&gt; 
 *சிறுகுடி கிழான் பண்ணன் (சோழநாடு) பசிப்பிணி மருத்துவனாம்.&lt;ref&gt;173,&lt;/ref&gt; 
 *சிறுகுடி கிழான் பண்ணன் (பாண்டிநாடு) ‘இடுக்கண் இரிய’ வழங்கியவன்.&lt;ref&gt;388,&lt;/ref&gt;
 *நல்லியக்கோடன் சீறியாழ்ப் பாணரின் வறுமையைப் போக்கும் புகழ்மலையாம்.&lt;ref&gt;176,&lt;/ref&gt; 
 *நாஞ்சில் வள்ளுவன் குளநீர் பாயும் வயலில் இட்ட விதை வறட்சியில் சாவாதது போல நாஞ்சில் வள்ளுவன் புலவரைக் காப்பாற்றுகிறான்.&lt;ref&gt;137,&lt;/ref&gt; 
 *நாஞ்சில் வள்ளுவன் நண்பர்களுக்கு [[உள்ளங்கை]] போல உதவுவானாம்.&lt;ref&gt;380,&lt;/ref&gt; 
 *பிசிராந்தையார் தன் பெயரைப் ‘பேதைச் சோழன்’ எனச் சொல்லிக்கொள்வது பிசிராந்தையாரின் நட்புப் பண்பாம்.&lt;ref&gt;216,&lt;/ref&gt;
 *பிட்டங் கொற்றன் ஈயா மன்னர் நாண வழங்கும் இயல்புடையவன் பிட்டங்கொற்றன்.&lt;ref&gt;168,&lt;/ref&gt; ‘முன்னே தந்தேன்’ என்னாது நாள்தோறும் சென்றாலும் வழங்குவான்.&lt;ref&gt;171,&lt;/ref&gt; பிட்டங் கொற்றனும், அவன் அரசன் கோதையும் இருப்பதால் விறலியருக்குக் கவலையே இல்லையாம்.&lt;ref&gt;172,&lt;/ref&gt; 
 *மல்லி கிழான் காரியாதி (குடநாடு) குடநாட்டு மல்லி கிழான் காரியாதி மான் கறியைச் சுட்டு வருபவர்க்கெல்லாம் வழங்குவானாம்.&lt;ref&gt;177,&lt;/ref&gt;
 
 ==அடிக்குறிப்பு==
 * எண்கள் புறநானூற்றுப் பாடல் எண்களைக் குறிப்பன.
 {{Reflist|5}}